Rootsi teadlaste sõnul võib alla üheksa kuu
vanuste laste toitmine kalaga vähendada neil tulevast ekseemi väljakujunemise
riski.
Pediaater Bernt Alm ja tema kolleegid Rootsi Göteborgi ülikoolist kirjutavad ajakirjas British Medical Journal, et ükskõik millise kala lisamine imikute toidusedelisse vähendas ekseemi väljakujunemise riski kala mittesaanud lastega võrreldes tervelt 25 protsenti, vahendas Tarbija24.
Almi sõnul tuleks veel uurida, miks kalast kasu oli. Näiteks rohkelt omega-3 rasvhappeid sisaldavad kalad ei taganud teiste kaladega võrreldes suuremat kaitset ekseemi eest.
«Sel peab olema midagi pistmist kala mõjuga arenevale immuunsüsteemile,»
arvas Alm.